CELEX: 32005D0049
Language: mt
Date: 2005-01-18 00:00:00
Title: Deċiżjoni tal-Kunsill tat- 18 ta’ Jannar 2005 dwar ir-regoli operattivi tal-kumitat previst fl-Artikolu 3(3) ta’ l-Anness I mal-Protokoll dwar l-Istatut tal-Qorti tal-Ġustizzja

13.6.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               70
            
         DEĊIŻJONI TAL-KUNSILL
   tat-18 ta’ Jannar 2005
   dwar ir-regoli operattivi tal-kumitat previst fl-Artikolu 3(3) ta’ l-Anness I mal-Protokoll dwar l-Istatut tal-Qorti tal-Ġustizzja
   (2005/49/KE, Euratom)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra t-Trattat li jistabbilixxi l-Komunità Ewropea ta’ l-Enerġija Atomika,
   Wara li kkunsidra l-Protokoll dwar l-Istatut tal-Qorti tal-Ġustizzja, kif emendat bid-Deċiżjoni tal-Kunsill 2004/752/KE, Euratom, tat-2 ta’ Novembru 2004 li tistabbilixxi t-Tribunal għas-Servizz Pubbliku ta’ l-Unjoni Ewropea (1), u b’mod partikolari l-Artikolu 3(3) ta’ l-Anness I miegħu,
   Wara li kkunsidra r-rakkomandazzjoni tal-President tal-Qorti tal-Ġustizzja tat-2 ta’ Diċembru 2004,
   Billi:
   
               (1)
            
            
               L-Artikolu 3(3) ta’ l-Anness I mal-Protokoll dwar l-Istatut tal-Qorti tal-Ġustizzja jipprovdi għall-istabbiliment ta’ kumitat kompost minn seba’ persuni magħżula minn fost ex-membri tal-Qorti tal-Ġustizzja u tal-Qorti tal-Prim’ Istanza u avukati ta’ kompetenza rikonoxxuta.
            
         
               (2)
            
            
               Skond il-paragrafu 3 msemmi hawn fuq, ir-regoli operattivi ta’ dak il-kumitat għandhom ikunu determinati mill-Kunsill, li jaġixxi b’maġġoranza kwalifikata fuq ir-rakkomandazzjoni tal-President tal-Qorti tal-Ġustizzja. Din id-dispożizzjoni għandha tiġi applikata,
            
         IDDEĊIEDA KIF ĠEJ:
   Artikolu 1
   Ir-regoli operattivi tal-kumitat previst fl-Artikolu 3(3) ta’ l-Anness I mal-Protokoll dwar l-Istatut tal-Qorti tal-Ġustizzja huma stabbiliti fl-Anness ma' din id-Deċiżjoni.
   Artikolu 2
   Din id-Deċiżjoni għandha tibda jkollha effett fil-jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
   
   
      Magħmula fi Brussel, nhar it-18 ta’ Jannar 2005.
      
         
            Għall-Kunsill
         
         
            Il-President
         
         J.-C. JUNCKER
      
   
   
      (1)  ĠU L 333, 9.11.2004, p. 7.
   
      ANNESS
      Regoli Operattivi tal-Kumitat previst fl-Artikolu 3(3) ta’ l-Anness I mal-Protokoll dwar l-Istatut tal-Qorti tal-Ġustizzja
      
               
                  1.
               
               
                  Il-kumitat għandu jkun magħmul minn seba’ persuni magħżula minn fost ex-membri tal-Qorti tal-Ġustizzja u tal-Qorti tal-Prim’ Istanza u avukati ta’ kompetenza rikonoxxuta.
               
            
               
                  2.
               
               
                  Dawk il-persuni għandhom jiġu maħtura għal perjodu ta’ erba’ snin. Fl-aħħar ta’ dak il-perjodu huma jistgħu jerġgħu jinħatru.
               
            
               
                  3.
               
               
                  Il-kumitat għandu jkun presedut minn wieħed mill-membri tiegħu, innominat għal dak il-għan mill-Kunsill.
               
            
               
                  4.
               
               
                  Is-Segretarjat Ġenerali tal-Kunsill għandu jkun responsabbli mis-segretarjat tal-kumitat. Huwa għandu jipprovdi l-appoġġ amministrattiv meħtieġ għall-ħidma tal-kumitat, inkluża t-traduzzjoni ta’ dokumenti.
               
            
               
                  5.
               
               
                  Il-laqgħat tal-kumitat għandhom ikunu validi jekk ikunu preżenti ħamsa mill-membri tiegħu.
                  Il-kumitat għandu jadotta deċiżjonijiet b’maġġoranza sempliċi. Jekk il-voti jkunu ndaqs, il-vot deċiżiv għandu ikun dak tal-President.
               
            
               
                  6.
               
               
                  Il-membri tal-kumitat li jeħtieġu jivvjaġġaw lil hinn mill-post ta’ residenza tagħhom sabiex jaqdu d-doveri tagħhom għandhom ikunu intitolati għal rimbors ta’ l-ispejjeż tagħhom u allowance, skond il-kondizzjonijiet stabbiliti fl-Artikolu 6 tar-Regolament Nru. 422/67/KEE, 5/67/Euratom tal-Kunsill li jistabbilixxi l-emolumenti tal-President u l-Membri tal-Kummissjoni u tal-President, ta' l-Imħallfin, ta' l-Avukati Ġenerali u tar-Reġistratur tal-Qorti tal-Ġustizzja u tal-President, tal-Membri u tar-Reġistratur tal-Qorti tal-Prim Istanza (1).
                  L-ispiża korrispondenti għandha titħallas mill-Kunsill.
               
            
         (1)  ĠU 187, 8.8.1967, p. 1. Regolament emendat l-aħħar bir-Regolament (KE, Euratom) Nru. 1292/2004 (ĠU L 243, 15.7.2004, p. 23).